**CAND A TRECUT**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CÂND A TRECUT...

Când a trecut atâta vreme

Şi cum de pot să-mi amintesc

În loc de legi şi teoreme

Doar simplul fapt că te iubesc?

Pitagora e doar un nume

Ce tot mai rar îl folosesc.

Eu trec ştiind din asta lume

Doar simplul fapt că te iubesc

Te văd şi-acum privind mirată

Spre locul unde nu sosesc.

Şi ştiu că nu eşti vinovată

De simplul fapt că te iubesc.

E mare lucru câteodată

De pot măcar să te privesc

Iar fiinţa mea e modelată

De simplul fapt că te iubesc!